Document ID: 32006R2030

KOMISJONI MÄÄRUS (EÜ) nr 2030/2006,
21. detsember 2006,
millega muudetakse veinisektorit käsitlevaid määrusi (EÜ) nr 1607/2000, (EÜ) nr 1622/2000 ja (EÜ) nr 2729/2000 Bulgaaria ja Rumeenia ühinemise tõttu Euroopa Liiduga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artiklit 58, artikli 46 lõiget 1 ja artikli 72 lõiget 4,
ning arvestades järgmist:
(1)
Komisjoni 24. juuli 2000. aasta määruse (EÜ) nr 1607/2000 (milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad, eriti määratletud piirkonnas valmistatud kvaliteetveini käsitleva jaotise osas) (2) IV lisas on esitatud loetelu mpv-kvaliteetvahuveinidest, mille kuvee alkoholisisaldus võib olla alla 9,5 mahuprotsendi. Seda lisa tuleb muuta, et hõlmata Rumeenias toodetud veinid.
(2)
24. juuli 2000. aasta määruse (EÜ) nr 1622/2000 (milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad ning kehtestatakse ühenduse eeskiri veinivalmistustavade ja -menetluste kohta) (3) XIII lisas on esitatud erandid veini lenduvate hapete sisalduse kohta, mis on kehtestatud määruse (EÜ) nr 1493/1999 V lisa B osa punktiga 1. Rumeenia ühinemise tõttu tuleb seda lisa muuta.
(3)
Komisjoni 14. detsembri 2000. aasta määruse (EÜ) nr 2729/2000 (milles sätestatakse veinisektori kontrolli üksikasjalikud rakenduseeskirjad) (4) artikli 11 lõikes 2 on sätestatud minimaalne proovide arv, mis tuleb igal aastal võtta kõnealuse määruse atriklis 10 nimetatud analüüside andmepanga tarvis. Seoses Bulgaaria ja Rumeenia ühinemisega tuleb määrata proovide arv ka nende riikide jaoks.
(4)
Määruseid (EÜ) nr 1607/2000, (EÜ) nr 1622/2000 ja (EÜ) nr 2729/2000 tuleb seetõttu vastavalt muuta.
(5)
Käesoleva määrusega ettenähtud meetmed on kooskõlas veinituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1607/2000 IV lisa asendatakse käesoleva määruse lisaga.
Artikkel 2
Määruse (EÜ) nr 1622/2000 XIII lisale lisatakse järgmine punkt o):
“o)
Rumeenia veinide puhul:
-
25 milliekvivalenti liitri kohta mpv-kvaliteetveinide puhul, mis vastavad DOC-CT tähistuse nõuetele.
-
30 milliekvivalenti liitri kohta mpv-kvaliteetveinide puhul, mis vastavad DOC-CIB tähistuse nõuetele.”
Artikkel 3
Määruse (EÜ) nr 2729/2000 artikli 11 lõike 2 teine lõik asendatakse järgmisega:
“-
30 proovi Bulgaariast,
-
20 proovi Tšehhi Vabariigist,
-
200 proovi Saksamaalt,
-
50 proovi Kreekast,
-
200 proovi Hispaaniast,
-
400 proovi Prantsusmaalt,
-
400 proovi Itaaliast,
-
10 proovi Küproselt,
-
4 proovi Luksemburgist,
-
50 proovi Ungarist,
-
4 proovi Maltalt,
-
50 proovi Austriast,
-
50 proovi Portugalist,
-
70 proovi Rumeeniast,
-
20 proovi Sloveeniast,
-
15 proovi Slovakkiast,
-
4 proovi Ühendkuningriigist.”
Artikkel 4
Käesolev määrus jõustub Bulgaaria ja Rumeenia ühinemislepingu jõustumise korral lepingu jõustumise kuupäeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. detsember 2006

Labels: 17
7
6
18
15